Naše číslo: A/2014/11564-9
                                                                                                                       V Košiciach 23.06.2015
                                                                                                                      Vybavuje: Mgr. Ľubomíra Marcinová

V E R E J N Á     V Y H L Á Š K A

R O Z H O D N U T I E

          Mesto Košice ako príslušný orgán štátnej správy v prvom stupni vo veciach ochrany prírody   podľa  § 2  písm.  f )  zákona č. 416/2001 Z. z. o prechode  niektorých   pôsobností z orgánov štátnej správy na obce a na vyššie územné celky a § 69  písm. d) a h) zákona NR SR  č. 543/2002 Z. z. o ochrane prírody a  krajiny v znení neskorších zmien a doplnkov, na základe žiadosti Železnice Slovenskej republiky, Klemensova č.8, 813 61 Bratislava (ďalej len žiadateľ) ktorého v konaní zastupuje  PRODEX, spol. s.r.o., Rusovská cesta č.16, 851 01 Bratislava zo dňa 27.03.2015 podľa  § 47  ods. 3, § 48 ods. 1 zákona  NR SR č. 543/2002  Z. z. o ochrane prírody a krajiny v znení neskorších zmien a doplnkov, v súlade s § 46 zákona č.71/1967 Zb. o správnom konaní (správny poriadok) vydáva  

                                                                      s ú h l a s

žiadateľovi Železniciam Slovenskej republiky, Klemensova č.8, 813 61 Bratislava na výrub  5 ks drevín druhu: 1 ks Salix sp. s obvodom kmeňa  110 cm a 4 ks Populus sp. 41 cm, 45 cm, 48 cm a 51 cm a 4755 m 2 krov druhu:  Prunus sp., Crataegus sp., Rosa sp., Malus sp., Sambucus sp., Rhus sp., Salix sp., Populus sp., Euonymus sp., Swida sp., Robinia sp rastúcich v k. ú. Železiarne v súvislosti s realizáciou líniovej stavby: ŽSR Elektrifikácia trate Haniska – Veľká Ida – Moldava nad Bodvou mesto“.

                     
I. v súlade s  § 82 ods. 12  zákona č. 543/2002 Z. z. o ochrane prírody  a  krajiny (ďalej len „zákon„) určuje bližšie podmienky vykonania výrubu zabezpečujúce ochranu prírody a krajiny:

a/ Výrub  bude  zrealizovaný  po  nadobudnutí  právoplatnosti  stavebného  povolenia na stavbu: „ŽSR Elektrifikácia trate Haniska – Veľká Ida – Moldava nad Bodvou mesto“ v mimovegetačnom období termín (od 1.10. do 31.03.) najneskôr v termíne do 31.12.2018. Právoplatné stavebné povolenia je potrebné žiadateľom doložiť tunajšiemu úradu.
b/  Za  škody  spôsobené  výrubom  vyššie uvedenej zelene zodpovedá v plnej miere žiadateľ. Výrub predmetnej zelene sa bude realizovať len v zmysle predloženej dokumentácie:  Inventarizácia drevín stavba: ŽSR, Elektrifikácia trate Haniska – Veľká Ida – Moldava nad Bodvou prílohy: Inventarizácia drevín km 8,750 – 10,630 číslo prílohy 2.2, Inventarizácia drevín km 10,630 – 12,450 číslo prílohy 2.3 a Inventarizácia drevín km 12,450 – 14,300 číslo prílohy 2.4 zo dňa 02.2015 vypracovanej Ing. Jurajom Zvědĕlíkom, Na Zongorke 7291/14, Trenčín s presným opisom trasy líniovej stavby a vyznačením lokalít kde dreviny rastú vypracovanej v mierke 1:1000. 
    c/ Zeleň bude pred výrubom označená. Výrub zelene zabezpečí organizácia, alebo osoba oprávnená  na  vykonanie týchto prác. Vyrúbané dreviny ani dočasne nebudú uskladňované na pozemkoch, ktoré nie sú výrubom dotknuté. Drevnú hmotu je potrebné čo najskôr odstrániť. Spracované časti drevín budú odstránené z pozemku v súlade so zákonom č. 223/2001 Z. z. o odpadoch a o zmene a doplnení niektorých zákonov v znení neskorších predpisov a VZN č.137 mesta Košice (O nakladaní s komunálnym odpadom).
d/ Žiadateľ bude pri výrube postupovať tak, aby nedošlo k poškodeniu zostávajúcej okolitej zelene a samotný výrub bude uskutočnený v súlade s vydaným rozhodnutím. 
e/ V prípade možnosti je potrebné vegetáciu, ktorá nebude priamo stavbou dotknutá, v čo najväčšej možnej miere ponechať. Zostávajúcu vegetáciu je potrebné chrániť. Stromy a kry, ktoré budú ponechané, je potrebné počas rezov konárov a prípadných výkopových prác chrániť, aby nedošlo k nadmernému zásahu do ich nadzemného a koreňového systému, a tým aj k celkovému poškodeniu drevín. Všetky práce musia byť urobené ručne a prípadne poškodené korene a konáre je potrebné ihneď ošetriť a tým zamedziť ich presychaniu. Je potrebné postupovať v zmysle STN 83 7010 Ochrana prírody, ošetrovanie, udržiavanie a ochrana stromovej vegetácie.

II. v súlade s § 48 ods.1 zákona ukladá náhradnú výsadbu:
      Železnice Slovenskej republiky, Klemensova č.8, Bratislava 
 
a/  Žiadateľovi sa ukladá povinnosť zaplatiť finančnú náhradu vo výške 81 500,00 EUR slovom (osemdesiatjedentisícpäťsto eur) určenej na základe doloženého „Výpočtu spoločenskej hodnoty stromov“. Finančnú náhradu je potrebné uhradiť do 30 dní odo dňa zrealizovania výrubu v zmysle tohto rozhodnutia na číslo účtu SK03 5600 0000 0004 4248 6001 (Dexia banka Slovensko), variabilný symbol 11564 a konštantný symbol 0308. Tunajšiemu úradu žiadateľ následne doloží doklad o uhradení danej sumy.
b/  Žiadateľ tunajšiemu správnemu orgánu písomne oznámi presný dátum začiatku a konca realizácie výrubu predmetnej vegetácie v zmysle vyššie uvedených skutočností.
 
          Z dôvodov  uvedených v § 89 zákona môže konajúci správny orgán na návrh účastníka   konania alebo z vlastného podnetu toto rozhodnutie zmeniť alebo zrušiť. Výkon činností povolenej rozhodnutím, ktoré bolo vydané na dobu určitú, možno na návrh účastníka konania za splnenia ostatných zákonom daných podmienok, rozhodnutím predĺžiť.

          Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

                                                      O d ô v o d n e n i e

          Tunajší správny orgán obdržal dňa 27.03.2015 žiadosť Železnice Slovenskej republiky, Klemensova č.8, Bratislava v zastúpení spoločnosťou PRODEX, spol. s.r.o., Rusovská cesta č.16, Bratislava, na vydanie súhlasu na výrub 5 ks drevín a 4755 m 2 krov rastúcich v k. ú. Železiarne. Druhovo ide o 1 ks Salix sp. s obvodom kmeňa  110 cm a 4 ks Populus sp. 41 cm, 45 cm, 48 cm a 51 cm a krovité porasty druhu: Prunus sp., Crataegus sp., Rosa sp., Malus sp., Sambucus sp., Rhus sp., Salix sp., Populus sp., Euonymus sp., Swida sp., Robinia sp., o plošnej výmere 4755 m 2. Dôvodom výrubu uvedenom v žiadosti je umiestnenie líniovej stavby: „ŽSR Elektrifikácia trate Haniska – Veľká Ida – Moldava nad Bodvou mesto“. Táto stavba je zaradená do zoznamu projektov Operačného programu doprava (ODP) a to v rámci prioritnej osi č. 4: Infraštruktúra integrovaných dopravných systémov“. V zmysle vyhlášky MŽP SR č. 24/2003 Z. z. v znení neskorších zmien a doplnkov v prípade, že sa jedná o líniovú stavbu, na ktorej účely možno pozemky vyvlastniť, správny orgán neskúma parcelné čísla a druh pozemkov. V zmysle tejto vyhlášky súčasťou podania neboli ani súhlasy vlastníka, správcu prípadne nájomcu. V zmysle § 108 ods. 2 zákona 50/1967 Z. z. (stavebný zákon) je možné pozemky, stavby a práva k nim potrebné na uskutočnenie stavieb vo verejnom záujme vyvlastniť alebo vlastnícke práva k pozemkom obmedziť rozhodnutím stavebného úradu. Stavba je zároveň verejnoprospešnou stavbou dopravnej infraštruktúry podľa schválenej územno - plánovacej dokumentácie. Výrub predmetnej zelene sa bude realizovať len v zmysle predložených dokumentov:  Stavba ŽSR, Elektrifikácia trate Haniska – Veľká Ida – Moldava nad Bodvou prílohy: Inventarizácia drevín km 8,750 – 10,630 číslo prílohy 2.2, Inventarizácia drevín km 10,630 – 12,450 číslo prílohy 2.3 a Inventarizácia drevín km 12,450 – 14,300 číslo prílohy 2.4 zo dňa 02.2015 vypracovanej Ing. Jurajom Zvědĕlíkom, Na Zongorke 7291/14, Trenčín s presným opisom trasy líniovej stavby a vyznačením lokalít kde dreviny rastú vypracovanej v mierke 1:1000. 

Súčasťou podania boli nasledujúce dokumenty:
“ Splnomocnenie č. 2013/0130/14“ zo dňa 12.04.2013 a 17.04.2013 medzi Železnicou Slovenskej republiky, Bratislava, Klemensova č.8 a spoločnosťou PRODEX, spol. s.r.o., Rusovská cesta č.16, Bratislava, vyjadrenie Okresného úradu Košice – okolie, odboru starostlivosti o životné prostredie, Hroncova č.13, 041 70 Košice OU-KS-OSZP 2014/02273 zo dňa 27.01.2014  so stanovením  nasledujúcich podmienok: v prípade nutnosti výrubu stromov alebo kríkov mať súhlas príslušného orgánu ochrany prírody a krajiny a vyjadrenie, že daná stavba sa bude realizovať na území s prvým stupňom ochrany a čiastočne bude zasahovať do CHVÚ Košická kotlina. Časť porastov uvedenej stavby sa nachádza v pásme ochrany prírody (NATURA 2000) – SKCHVÚ009 Košická kotlina (Chránené vtáčie územie). Vo vyhláške MŽP SR č. 22/2008 Z. z. ktorou bolo vyhlásené CHVÚ Košická kotlina nie je určený stupeň ochrany. V katastrálnom území Železiarne, ktoré je predmetom riešenia tejto žiadosti, rastie posudzovaná vegetácia mimo tohto územia. Uvedenú skutočnosť  skonštatovala na tváromiestnej obhliadke odborná organizácia ŠOP SR, Regionálne centrum Prešov. Súčasťou podania bol  dokument - Inventarizácia drevín stavba: ŽSR, Elektrifikácia trate Haniska – Veľká Ida – Moldava nad Bodvou mesto vypracovanej 02.2015, ktorej súčasťou je „Výpočet spoločenskej hodnoty“ dotknutej zelene a PD: Stavba ŽSR, Elektrifikácia trate Haniska – Veľká Ida – Moldava nad Bodvou prílohy: Inventarizácia drevín km 8,750 – 10,630 číslo prílohy 2.2, Inventarizácia drevín km 10,630 – 12,450 číslo prílohy 2.3 a Inventarizácia drevín km 12,450 – 14,300 číslo prílohy 2.4 zo dňa 02.2015 vypracovanej Ing. Jurajom Zvědĕlíkom, Na Zongorke 7291/14, Trenčín (v ktorej je presný opis  trasy  líniovej  stavby  s vyznačením  lokalít  kde  dreviny  rastú,  vypracovanej v mierke 
1:1000) a rozhodnutie Mesta Moldava nad Bodvou č.: 110/2014 zo dňa 14.04.2014 o umiestnení líniovej stavby: ŽSR Elektrifikácia trate Haniska – Veľká Ida – Moldava nad Bodvou mesto“.   

V dokumente „Inventarizácia (dendrologický prieskum) sú uvedené všetky stromy a kry, ktoré v dotknutom území rastú a je ich z dôvodu bezpečnosti nutné odstrániť, prípadne odstrániť vetvy, ktoré zasahujú do jazdnej dráhy alebo do trakčných vedení trate. Podľa odseku č.2) až 4) § 4 (obvod dráhy) a odseku č.2) až 7) § 6 (ochrana pásma dráhy) zákona č. 513/2009 Z. z. o dráhach v znení neskorších predpisov je vlastník (správca, užívateľ)  nehnuteľnosti v záujme bezpečnosti dráhy a dopravy na dráhe povinný v obvode dráhy a ochrannom pásme dráhy odstrániť stromy, kry, iné porasty, alebo upraviť, prípadne odstrániť iné prekážky, ktoré by mohli ohroziť bezpečné a plynulé prevádzkovanie dráhy a dopravy na dráhe. V časti 2. uvedeného dokumentu Spoločenské ohodnotenie drevín rastúcich mimo les je vyčíslená spoločenská hodnota len za dreviny, ktoré spĺňajú zákonnú podmienku povolenia výrubu príslušným orgánom OPaK a to dreviny, ktoré rastú mimo obvodu dráhy v k. ú. Železiarne. Predmetom konania neboli invázne dreviny na ktoré v zmysle vyhlášky Ministerstva životného prostredia SR č. 158/2014 Z. z. zo dňa 22.05.2014 ktorou sa vykonávajú niektoré ustanovenia zákona, nie je potrebný súhlas.
 
Tunajší správny orgán dňa 01.04.2015 zverejnil informáciu o podanej žiadosti na internetovej stránke mesta Košice www.kosice.sk. V lehote stanovenej na prihlásenie sa do konania prihlásili organizácie: Slovenský zväz ochrancov prírody a krajiny, ZO Košice 2013(SZOPK ZO Košice 2013), Ulica Pokroku 7, 040 11 Košice a Občianske združenie Nádej pre Sad Janka Kráľa, Švabinského č.20, 851 01 Bratislava podľa splnomocnenia zastupovaním poverená Ing. Katarína Šimončičová MV SZOPK, Godrova 3/B, 811 06 Bratislava. Dňa 10.04.2015 tunajší správny orgán interným listom č.: A/2015/11564-3 požiadal primátora mesta Košice o predĺženie lehoty na vydanie rozhodnutia o 4 mesiace. O tejto skutočnosti upovedomil dňa 22.04 listom č.: A/2015/11564-4 účastníkov konania. Tunajší správny orgán dňa 23.04.2015 oznámil verejnou vyhláškou  začatie konania a nariadil ústne pojednávanie spojené s miestnou obhliadkou na deň 02.06.2015.

             Miestna obhliadka sa uskutočnila za účasti správneho orgánu, zástupcu žiadateľa spoločnosti PRODEX, spol. s.r.o. Bratislava, Stredisko Košice, Tomášikova č.35 a zástupcu odbornej organizácie ŠOP SR, Regionálne pracovisko Prešov, Hlavná č.93. Všetci zúčastnení boli na mieste obhliadky oboznámení s podkladmi žiadosti. Správny orgán zároveň upozornil účastníkov konania, že v zmysle § 33 ods. 2 správneho poriadku majú možnosť pred vydaním rozhodnutia sa vyjadriť k podkladom i k spôsobu jeho zistenia, prípadne navrhnúť jeho doplnenie.

            Na tváromiestnej obhliadke bolo zistené, že posudzovaná zeleň rastie na ploche v tesnej blízkosti železničnej trate. Ide o neudržiavanú, ruderálnu, náletovú  vegetáciu, ktorú tvorí ruderálna bylinná a náletová drevitá vegetácia, ktorá rastie na ploche, ktorá je v tesnom kontakte s priemyselným kombinátom U.S. Steel Košice a v tesnej blízkosti železničnej trate v značne znečistenom území. Druhovo sa jedná o kríkovú zeleň druhu: Prunus sp., Crataegus sp., Rosa sp., Malus sp., Sambucus sp., Rhus sp., Salix sp., Populus sp., Euonymus sp., Swida sp., Robinia sp a 5 ks drevín druhu 1 ks Salix sp. s obvodom kmeňa  110 cm a 4 ks Populus sp. 41 cm, 45 cm, 48 cm a 51 cm. Jedná sa o súvislý porast pozdĺž koľajiska, ktorý vyrástol samovoľne bez zásahov ľudského faktora. Na ústnom pojednávaní a miestnej obhliadke neboli zo strany zúčastnených účastníkov konania vznesené také námietky a záporné stanoviská, ktoré by bránili vydaniu súhlasu na výrub predmetnej zelene. Na základe vyššie uvedeného správny orgán s výrubom predmetnej vegetácie súhlasí. Na konaní bolo dohodnuté, že výrub sa bude realizovať po nadobudnutí právoplatnosti stavebného povolenia na stavbu: „ŽSR Elektrifikácia trate Haniska – Veľká Ida – Moldava nad Bodvou mesto“ v mimovegetačnom období v termíne najneskôr do konca roku 2018. Účastníci tváromiestnej obhliadky sa dohodli, že náhradná výsadba v zmysle § 48 zákona bude riešená formou finančnej náhrady a to v plnej sume „Výpočtu spoločenskej hodnoty“ to je  81 500 eur,  ktoré   budú   uhradené   na  účet  obce  v  termíne  do  jedného  mesiaca  po zrealizovaní 

výrubu predmetnej zelene. Výrub drevín sa uskutoční v zmysle ďalších vo výrokovej časti rozhodnutia uvedených podmienok. 

       Listom č.: A/2015/11564-8  zo dňa 04.06.2015 tunajší správny orgán v zmysle § 33 ods. 2 zákona č.71/1967 Zb. o správnom konaní (správny poriadok) oboznámil účastníkov konania s možnosťou vyjadriť sa k podkladom pre vydanie rozhodnutia v lehote do 5 dní odo dňa doručenia oznámenia. Účastníci konania v stanovenej lehote túto možnosť nevyužili.  

       Na  základe uvedených skutočností, odôvodnenia žiadosti, rozhodol tunajší úrad tak, ako je to uvedené vo výrokovej časti tohto rozhodnutia.
                   
        Oznámenie o začatí konania bolo oznámené formou verejnej vyhlášky a preto aj toto rozhodnutie sa bude oznamovať touto formou. Toto rozhodnutie bude vyvesené po dobu 15 dní na úradných tabuliach Mesta Košice, na Mestskej časti Košice – Šaca a na internetovej stránke mesta Košice www.košice.sk.              

                                                           P O U Č E N I E
       
       Proti tomuto rozhodnutiu môže účastník konania podať odvolanie podľa § 53, 54 zákona č.71/1967 Zb. o správnom konaní v znení neskorších zmien a predpisov,  do 15 dní od jeho oznámenia na mesto Košice, Tr. SNP 48/A, 040 11 Košice. Toto rozhodnutie je možné preskúmať súdom po vyčerpaní riadnych opravných prostriedkov. Včas podané odvolanie má odkladný účinok.                                                                                                      	         

       Správny poplatok vo výške 100,00 € bol uhradený podľa položky 160 sadzobníka správnych poplatkov, ktorý je prílohou zákona NR SR č. 145/1995 Z. z. o správnych poplatkoch v znení neskorších zmien a doplnkov.

Doručuje sa: 
1./ Železnice Slovenskej republiky, Bratislava, Klemensova č.8, 813 61 Bratislava
2./ PRODEX, spol. s.r.o., Rusovská cesta č.16, 851 01 Bratislava
3./ PRODEX, spol. s.r.o., Stredisko Košice, Tomášikovač. 35, 040 01 Košice
4./ Slovenský zväz Ochrancov prírody a krajiny, Základná organizácia Košice 2013, 
     zast. JUDr. Mgr. Ladislav Rovinský, Ulica Pokroku 7, 040 11 Košice
5./ Ing. Katarína Šimončičová MV SZOPK, Godrova 3/B, 811 06 Bratislava, 
    (poverená zastupovaním Občianskeho združenie Nádej pre Sad Janka Kráľa, 
     Švabinského č.20, 851 01 Bratislava)

Na vedomie (po nadobudnutí právoplatnosti) 
1./ SIŽP - Inšpektorát životného prostredia, odbor inšpekcie ochrany prírody a krajiny,
     Rumanova 14, 040 01 Košice
2/  ŠOP SR, Regionálne centrum ochrany prírody Prešov, Hlavná č.93, 080 01 Prešov 

                                                                                                                                                                      Ing.  Mária Kottferová
                                                                                         vedúci referátu životného prostredia 
                                                                                            a energetiky